cyanic-selkie/wikianc huggingface dataset:
Chichonas
Chichonas (, astūr. Xixón) – uostamiestis Astūrijoje (šiaurės vakarų Ispanija), prie Biskajos įlankos, netoli Ovjedo. Eksportuojama anglis, varis, geležis, cinkas, kiti mineralai, žemės ūkio produktai. Išvystyta tekstilės, cukraus, tabako, chemijos, stiklo, porceliano pramonė. Miestas yra svarbus susisiekimo taškas ruože Santanderas–El Ferolis.
Istorija
Romėnų laikais miestas vadinosi Gigia. VIII a. jį užėmė maurai, tačiau netrukus jį vėl atsiėmė krikščionys. 1395 m. miestą nusiaubė gaisras. 1480 m. pradėtas statyti uostas, XVI a. antroje pusėje sutvirtintas, 1788 m. papildomai įrengtas.
Pilietinio karo metu 1937 m. spalį miestą užėmė nacionalistų pajėgos.
Sportas
Mieste 1982 m. vyko XII pasaulio futbolo čempionatas. Žymiausias klubas yra R. Sporting de Gijón.
Katiniai
Felinae - Mažosios katės Pantherinae - Didžiosios katės †Proailurinae pošeimis †Machairodontinae pošeimis
Katiniai (Felidae) – plėšriųjų (Carnivora) žinduolių šeima.
Katinių kilmės istorija
thumb|left|220px|Tarp katinių natūralių rūšių, stambiausia yra [[Panthera tigris tigris porūšio amūrinių tigrų populiacija, kuri anksčiau buvo išskiriama į Panthera tigris altaica porūšį]] thumb|left|220px|[[Liūtas (patinas) Masai Maroje (Kenija)]] Pirmieji katiniai išsivystė maždaug prieš 25 milijonus metų oligoceno epochoje. 2013 metais Himalajuose suradus didžiosioms katėms priskiriamą 4,1–5,95 milijonų metų senumo Panthera blytheae fosiliją, daromos išvados, kad pirmosios didžiosios katės (Pantherinae) iš mažųjų kačių (Felinae) evoliucionavo maždaug prieš 6,37 milijonus metų. Pagal Panthera blytheae fosiliją sprendžiama, kad artimiausia joms iš dabar gyvenančių rūšių yra irbiai (Panthera uncia).
thumb|right|200px|[[Berlynas|Berlyno zoologijos sode gyvenanti Rudoji katė (Prionailurus rubiginosus) – mažiausia katinių šeimos rūšis]] thumb|200px|[[Liūtigris|Liūtatigris Novosibirsko zoologijos sode. Tai hibridinė rūšis ir stambiausias katinių šeimos atstovas. Laikomi tik zoologijos soduose, natūraliai gamtoje negyvena]]
Apibūdinimas
Šeimoje iš išlikusių rūšių stambiausi svoriu ir kūno išmatavimais tigrai, ypač Panthera tigris tigris porūšio amūrinių tigrų populiacija. Jų patinų didžiausias kūno ilgis 350 cm, pečių aukštyje 107–110 cm, maksimaliai (patvirtintas, rekordinis svoris) sveria iki 318 kg kilogramų. Sichote Alinio kalnuose 1950 metais nušautas amūrinio tigro patinas, oficialiai nepatvirtintais duomenimis svėrė 384 kg, o jo kūno ilgis siekė 3,48 m. Tuo tarpu mažiausia rūšis – rudoji katė (Prionailurus rubiginosus), jos kūno ilgis 35–48 cm, svoris 0,9–1,6 kg. Kita viena mažiausių katinių yra juodakojė katė (Felis nigripes). Subrendęs patinas vidutiniškai sveria 1,9 kg, o didžiausias svoris iki 2,45 kg. Subrendusios patelės vidutinis svoris 1,3 kg, o didžiausias 1,65 kg. Patinų kūno ilgis 36,7–43,3 cm, patelių didžiausias kūno ilgis iki 36,9 cm. Pečių aukštyje juodakojė katė 25 cm.
Nauji atradimai
2013 metais atrasta nauja rūšis – pietinė oncila (Leopardus guttulus). Pagal atliktus DNR tyrimus, buvo nustatyta, kad iki dabar žinota oncila (Leopardus tigrinus) yra ne viena, o dvi skirtingos rūšys. DNR analizė parodė, kad oncilų (Leopardus tigrinus) grupės gyvenančios šiaurės rytų ir pietinėje Brazilijoje (dabar jau naujai pripažinta/atrasta rūšis Leopardus guttulus) visiškai skirtingos, net nėra jokių įrodymų kad šios dvi oncilų grupės tarpusavyje kryžmintųsi. Naujai atrasta Leopardus guttulus ir Leopardus tigrinus, savaime paplitę Pietų ir Centrinės Amerikos atogrąžų klimato kraštų drėgnuosiuose miškuose – nuo Argentinos, Brazilijos iki Kosta Rikos šiaurėje. Naujoji rūšis Leopardus guttulus, paplitusi šio plataus arealo pietinėje dalyje. Abi rūšys smulkios, jų svoris 1,5–3 kg, kūno ilgis 35–60 cm, ūgis ties pečiais ~25 cm.
Klasifikacija pagal genčių giminingumą
Remiantis genetikos išvadomis, sugrupuotos viena kitai artimiausios katinių šeimos gentys:
Pošeimis: Felinae Waldheim, 1817 - Mažosios katės
Tarp mažųjų kačių išskiriama 7 giminiškos linijos, 12 genčių, 34 rūšys ir 63 porūšiai.
Pošeimis: Pantherinae Pocock, 1917 - Didžiosios katės
Išskiriama 1 giminiška linija, 2 gentys ir 7 rūšys.
Katinių (Felidae) šeimos rūšys Lietuvoje
Neįskaitant naminių kačių (Felis catus), Lietuvoje gyveno ar gyvena šios mažųjų kačių (Felinae) pošeimio rūšys:
Nuo dūmo
Nuo dūmo – mokestis, imamas nuo kiekvieno gyvenamojo namo, vėliau dūmo.
Mokesčio dydis priklausė nuo namo dydžio ir miesto. Ji turėjo mokėti visi miestiečiai, didikai ir valstiečiai. Tai labai paveikė to meto architektūrą.
Istorija
Įvestas XV amžiuje. 1775 m. pradėtas imti nuo kaminų. XVIII a., žlugus Abiejų Tautų Respublikai, buvo panaikintas.
Sinopė (palydovas)
Sinopė – Jupiterio palydovas atrastas 1914 m. Seth Barnes Nicholson, nagrinėjant nuotraukas, gautas 0,9 m. skersmens teleskopu. 1975 m. gavo vienos iš upės dievo Asopo dukterų, Sinopės, vardą.
thumb|left|300px|Sinopė Pasifės grupėje. Atidėtas atstumas nuo Jupiterio ir pasvirimo kampas. Matyti jog palydovas yra šio grafiko viršutiniame krašte. Jis taip pat palyginus su kitais labai didelis (dar didesnis apskritimas centre yra pati Pasifė).
Amūras (asteroidas)
Amūras – asteroidas. Jo skersmuo yra 500 metrų. Amūras yra artimų Žemei grupės atstovas. Asteroidas arčiausiai Žemės praskrieja 1,08 av. Tai artimiausias Amūro taškas link Saulės. Amūras toliausiai nuo Saulės ir nuo Žemės nutolsta iki asteroidų žiedo. Didžiausias Amūro nuotolis – 2,75 av.
Iki 2001 m. šio grupės asteroidų yra atrasta virš 670. Dalis iš jų yra pavojingi Žemei, nes prasibrauna beveik iki Žemės orbitos.
Atradimas
Amūro asteroidą atrado E. Delportas iš Švedijos 1932 m.
Megztinis
thumb|right|200px|Megztiniai Megztinis – megztas viršutinis drabužis, dengiantis liemenį. Megztiniai būna moteriški, vyriški ir vaikiški. Mezgami virbalais ar mezgimo mašinomis. Pramoninės gamybos megztiniai gali būti siūti iš karpyto trikotažinio audeklo.
Megztiniai gali būti vienos spalvos ir lygaus rašto, bet dažnai būna margaspalviai, megzti reljefiniais raštais. Pirmieji megztiniai būdavo vilnoniai, vėliau imta megzti ir medvilninius, sintetinio pluošto megztinius.
Pergalės viršukalnė
Pergalės viršukalnė − aukščiausias Tian Šanio kalnas (7439 m), esantis į rytus nuo Isyk Kulio ežero; 16 km į pietvakarius nuo Chan Tengri viršukalnės.
Megztinis
Megztinių rūšys
Lietuvoje naudojami megztinių pavadinimai dažniausiai yra angliški, tačiau lietuviški šių žodžių dažnai reiškia ne visai tokius pačius drabužius, kaip angliškieji originalai. Pvz., reiškia 'megztinis', o  – 'per galvą užsivelkamas ilgarankovis šiltas megztinis aukšta atverčiama apykakle'.
Sweatshirt
Pergalės viršukalnė
Per viršukalnę eina Kirgizijos ir Kinijos valstybinė siena.
Istorija
1895 m. švedų keliautojas Svenas Gedinas, pirmasis iš europiečių pamatė ir beveik tiksliai išmatavo viršukalnės aukštį − 7320 m.
1943 m. buvo nustatyta, kad viršukalnė 500 m aukštesnė už Čan Tengri viršukalnę ir netrukus, pergalės proga II Pasauliniame kare, buvo pavadinta Pergalės viršukalne.
Alpinizmas
Aktyviausias kopimo į Pergalės viršukalnę sezonas trunka šiek tiek daugiau nei mėnesį − nuo liepos vidurio iki rugpjūčio pabaigos. Šis kraštas mažiau civilizuotas ir ne taip gerai pritaikytas turistams − sudėtingas susisiekimas, į Pergalės link vedančią bazinę stovyklą galima patekti tik sraigtasparniu ar pėsčiomis. Dėl šios priežasties į Pergalę kopia mažiau keliautojų ir alpinistų nei į Himalajų kalnų viršukalnes.
2005 m. rugpjūčio 15 d. į Pergalės viršukalnę įkopė du Lietuvos alpinistai Audrius Peseckas ir Miroslavas Vysockis. Alpinistai į viršukalnę kopė klasikiniu maršrutu iš Kirgizijos, kuris laikomas saugiausiu ir paprasčiausiu. Iki tol į Pergalės viršukalnę buvo įkopęs tik vienas lietuvis − Dainius Makauskas. Dar dviem lietuviams 1997 m. ekspedicija į šią viršūnę baigėsi tragiškai − jie dingo be žinios.
Į Pergalės viršukalnę pirmą kartą alpinistai įkopė 1956 m.
Baker & McKenzie
Baker & McKenzie (BMCK arba B&M) – didžiausia verslo teisės advokatų kontora (2008 m.), tarptautinė teisinių konsultacinių paslaugų teikėja. 1949 m. įkūrė Russell Baker Čikagoje. Per 3600 advokatų 70 biuruose 38 valstybėse (2008 m.); pagal advokatų skaičių Baker & McKenzie yra didžiausia teisinių paslaugų firma pasaulyje.
Lechuti Dužė
Lechuti Dužė  – kaimas Lenkijos rytuose, Terespolio valsčiuje, Palenkės Bialos apskrityje, Liublino vaivadijoje. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Vladas Mikalauskas (1942)
thumb|„Ketvirtoji valdžia“, 1997 m. Vladas Mikalauskas (1942 m. birželio 13 d. Šiauliuose – 2011 m. spalio 21 d. Šiauliuose) – Lietuvos žurnalistas, redaktorius, fotografas.
Biografija
1961 m. baigė Šiaulių Juliaus Janonio vidurinę mokyklą. Vilniaus universitete baigė žurnalistiką.
1988–1990 m. Šiaulių statybos tresto savaitraščio „Statyba“ redaktorius. Atgimimo metais įsiliejo į Lietuvos Persitvarkymo Sąjūdį, LPS Šiaulių tarybos narys, 1989 m. Šiaulių sąjūdininkų laikraščio „Krivūlė“, savaitraščio „Savaitės krivūlė“ redaktorius. 1991–2007 m. UAB „Šiaulių kraštas“ leisto mėnraščio „Detektyvas“ redaktorius. Vėliau dienraščio „Šiaulių kraštas“ redaktorius. Rašė nuo sporto reportažų iki politinių komentarų ir feljetonų.
Lietuvos fotomenininkų sąjungos narys, keletą metų – sąjungos Šiaulių skyriaus atsakingasis sekretorius. Jo fotografijų ciklas „Žmonės ir kaukės“ buvo įvertintas prestižiniu fotomeno pasaulyje apdovanojimu – Tarptautinės meninės fotografijos asociacijos (FIAP) aukso medaliu.
Muse
„Muse“ – daug apdovanojimų gavusi Anglijos roko grupė, susiformavusi Tinmute, Devone. Grupę sudaro dar nuo pat jos pradžios nepasikeitę nariai – vokalistas, gitaristas ir pianistas Matthew Bellamy; bosistas ir pritariantis vokalistas Chris Wolstenholme; ir būgnininkas Dominic Howard. Muse yra žinomi dėl savo energetiškai aktyvių ir ekstravagantiškų pasirodymų ir įvairių stilių sujungimo – progresyviojo roko, klasikinės muzikos ir elektronikos.
Muse yra išleidę penkis studijinius albumus – „Showbiz“ (1999); „Origin of Symmetry“ (2001); „Absolution“ (2003); „Black Holes and Revelations“ (2006), kuris grupei pelnė „Mercury“ apdovanojimo nominaciją ir trečios vietos laimėjimą „NME“ žurnalo geriausiųjų 2006 metų albumų sąraše, ir „The Resistance“ (2009). Muse yra laimėję daug kitų muzikinių apdovanojimų – penkis MTV Europe muzikos apdovanojimus, penkis „Q“ apdovanojimus, šešis „NME“ apdovanojimus, du BRIT apdovanojimus, keturis „Kerrang!“ apdovanojimus ir vieną „Grammy“ apdovanojimą. Daugelį šių apdovanojimų jie gavo dėl savo gyvų pasirodymų.
Istorija
Išvarginti nuobodaus gimtojo miesto Tinmuto gyvenimo, trys draugai pradėjo kartu groti. Pirmieji bandymai sukurti grupę buvo tuomet, kai jos būsimiems nariams tebuvo apie 13 metų. Grupės pavadinimai keitėsi (Gothic Plague, Fixed Penalty, Rocket Baby Dolls). Atėjus 1997-iesiems, vaikinai pagaliau apsisprendė, kad jų pavadinimas bus „Muse“, o „Dangerous Records“ įrašų kompanija išleido debiutinį jų nepilną albumą „Muse“.
1998-aisiais sekė antrasis nepilnas albumas „Muscle Museum EP“. Emociška muzika ir energingi gyvi pasirodymai buvo vainikuoti teigiamais kritikų vertinimais ir įrašų industrijos susidomėjimu, o galiausiai, po kelionės į Niujorko „CMJ“ muzikos festivalį, Muse pasirašė kontraktą su „Maverick Records“. Singlai „Cave“ ir „Uno“ pristatė debiutinį pilną jų albumą „Showbiz“, kuris buvo išleistas 1999-ųjų rugsėjį.
2001-aisiais „Muse“ įrašė albumą „The Origin of Symmetry“, kuris atnešė grupei pripažinimą.
2002-aisiais fanams buvo pristatytas dvigubas grupės albumas „Hullabaloo“, kurį sudarė ir gyvų pasirodymų įrašai. Ketvirtasis Muse albumas, „Absolution“, pasižymintis kiek kitokiu nei ankstesni kūriniai skambesiu, buvo išleistas 2003-iųjų rugsėjo mėnesį. Šio albumo turo gastrolės buvo ypač sėkmingos, o pats albumas pelnė platininį IFPI apdovanojimą už 1 000 000 parduotų kopijų Europoje.
2006 vasarą, po ilgo laikotarpio, praleisto įrašų studijose, pasirodė penktasis grupės albumas „Black Holes and Revelations“, kuris dar kartą įrodė, jog „Muse “– tikri profesionalai muzikos srityje, nebijantys išbandyti naujovių ir pateikiantys ištikimiems fanams visame pasaulyje vis kitokio skambesio dainų.
2008-aisiais pasirodė dvigubas cd/dvd albumas, pavadintas „H.A.A.R.P.“. Tai – didingo ir vainikuojančio visą ligtolinę grupės kūrybą dviejų dienų 2007-ųjų metų pasirodymo Anglijos „Wembley“ arenoje rezultatas.
2009-aisiais išleistas naujas albumas „The Resistance“. Albumą sudaro vienuolika dainų. Jame taip patyra trijų dalių simfonija. Būtent šis albumas laimėjo jiems Grammy apdovanojimą
2010-aisiais Muse sukūrė dainą „Neutron Star Collision (Love Is Forever)“ filmui „The Twilight Saga: Eclipse“.
Ateityje „Muse“ mąsto apie galimybę suteikti savo kuriamai muzikai dar daugiau elektroninio skambesio bei užsimena apie galimybę bendradarbiauti su kitais atlikėjais (pavyzdžiui, „The Streets“).
2012-aisiais Muse daina „Survival“ buvo pasirinkta oficialia Londono olimpinių žaidynių daina.
Dragon Ball Z: The Legacy of Goku 2
Dragon Ball Z: The Legacy of Goku 2 (trumpiau Legacy of Goku 2) – GBA (Game Boy Advance) konsolės žaidimas, atitinkantis „Dragon Ball Z“ istoriją. Šiame žaidime žaidėjas gali pabūti Gohanu, Goku, Tranksu, Pikolu ir net ponu Šėtonu (Mr. Satan).
Plačiau apie žaidimą
Žaidimas atitinka siužeto linijos tarpą tarp Fryzo ir Androidų sagos bei visą Androidų ir Celo sagą, tačiau yra ir išgalvotų elementų. left|200px|Meniu
Muzika
Žaidimo kompozitorius – Yannis Brown, tačiau dauguma muzikos kūrinių, skambančių žaidime yra Bruce’o Faulconer’io, tik Y. Brown jas perdirbo, pvz., Bruce’o Faulconer’io „Android 16“.
Grafika
Grafika žaidimas gerokai lenkia savo pirmtaką „Dragon Ball Z: The Legacy of Goku“.
en:Dragon Ball Z: The Legacy of Goku II nl:Dragon Ball Z: The Legacy of Goku II
Uodlesiniai
Uodlesiniai (Conopophagidae) - žvirblinių paukščių (Passeriformes) šeima.
Išvaizda
Kūnas 10-14 cm ilgio. Galva juoda, raudona ar ruda. Viršus paprastai rusvas, rudas ar juodas. Pilvelis pilkas. Patinai, skirtingai nei patelės, už akių turi nusitęsusią iš baltų plunksnų „auselę". Sparnai užapvalinti.
Biologija
Gyvena ant žemės.
Mityba
Minta ant miško palotės rinkdami vabzdžius ir kitus smulkius bestuburius.
Paplitimas
Paplitę Pietų Amerikos tropiniuose miškuose.
Šeimoje 2 gentys, 10-11 rūšių.
Godivos festivalis
thumb|250px|Godivos festivalio palapinė 2007 m. Godivos festivalis  – kasmetinis nemokamas festivalis, vykstantis tris savaitgalio dienas Anglijos mieste Koventryje, Karo memorialo parke. Pavadintas pagal legendinę Koventrio gyventoją Ledi Godiva. 1997 m. surengtas kaip vienos dienos renginys, o nuo 1998 m. rengiamas 3 dienas. Šeštadieniais miesto gatvėmis vyksta karnavalinė procesija. Kasmet Godivos festivalį aplanko ~75 tūkst. žmonių. Vyksta regio, dance, hip – hopo ir kt. muzikos koncertai.
Skališkės
Skališkės – kaimas Vilniaus rajono savivaldybėje, 11 km į šiaurės vakarus nuo Buivydžių. Kaimas įsikūręs Neries kairiajame krante, priešais Liucionis, miškuose. Šalimais praeina Vilniaus–Turmanto geležinkelis (stotelė Skersabaliuose, 1,6 km). Kitame krante stūkso Skališkių uola ir šaltinis. Yra žvyro telkinys.
Etimologija
Skališkių pavadinimas (Скалишки, Сколишки) kilo nuo savo gydančiu vandeniu garsėjančios Skališkių uolos, vietinių tiesiog vadinamos skala („uola“).
Druskininkų miesto savivaldybės taryba 1997–2000 m.
Druskininkų miesto savivaldybės taryba – Druskininkų miesto savivaldybės atstovaujamoji institucija, išrinkta 1997 m. kovo 23 d.
Rinkimuose dalyvavusios partijos
= Tarybos nariai =
Veikla
Meru išrinktas Algimantas Maknys, jo pavaduotoju Vytautas Dabrukas. Administratore paskirta Marytė Rozalienė, kontrolieriumi – Alfonsas Aleksandravičius.
Nuorodos
Oficiali svetainė
Cenzūra
Cenzūra ( < censeo – vertinu) – spaudos ir kitų visuomenės informavimo priemonių leidybos ir jų platinimo kontrolė, įvertinimas, pakeitimas arba atmetimas pagal tam tikras ideologines dogmas ir nuostatas.
Cenzūra skirstoma pagal kontrolės būdą ir pagal kontroliuojančio organo priklausomybę. Pagal pirmąjį požymį ji gali būti išankstinė (prevencinė), taikoma dar neišspausdintiems leidiniams, ir paskesnioji (represinė) – bausmės už išspausdintus darbus. Pagal antrąjį požymį skiriama valstybinė (bendroji, karinė) bei bažnytinė cenzūra.
Cenzūra būdinga totalitariniams režimams, siekiantiems kontroliuoti informaciją, patenkančią piliečiams per masinio informavimo priemones. Cenzūrą Tarybų Sąjungoje atliko ištikimi režimui, apmokyti, surišti su saugumu asmenys, kurie tikrino tekstų atitikimą ideologinėms komunistinėms dogmoms bei nuostatoms, atmesdavo ar keisdavo netinkamas vietas arba net blokuodavo neįtinkančių tekstų autorius. Įstaiga, atlikdavusi knygų leidybos kontrolę komunistinėje Lietuvoje, vadinosi Glavlitas. Tokio tipo redagavimas paskatino atsirasti pogrindinę spaudą – vadinamąją savilaidą arba samizdatą.
Girtumas
Girtumas – apsinuodijimo etanoliu variantas, kai sutrinka fiziologinės organizmo, ypač centrinės nervų sistemos, funkcijos. Dažniausia girtumo priežastis – alkoholinių gėrimų vartojimas.
Alkoholis žmogų svaigina, atpalaiduoja, ramina, bet mažina psichinį ir fizinį žmogaus pajėgumą, žaloja įv. organus, ypač nervų sistemą. Nuo į kraują patekusio etanolio sutrinka dėmesys, atmintis, mąstymas ir kitos psichikos funkcijos, neretai žmogus nebegali valdyti savo veiksmų, tampa agresyvus. Slopinamos baimės emocijos, dėl to žmogui gali kilti grėsmė sau ir kitiems. Nesaikingas ir dažnas alkoholio vartojimas (girtavimas) gali pereiti į alkoholizmą. Nuo girtavimo primityviam, liguistam arba po galvos smegenų traumos žmogui dar labiau išryškėja patologiniai asmenybės bruožai, suintensyvėja ligos požymiai, pablogėja nuotaika.
Girtumas gali būti kelių stadijų:
Apsinuodijusiam alkoholiu reikia nedelsiant kviesti greitąją med. pagalbą. Kol ji atvyks, būtina kuo skubiau suteikti pirmąją pagalbą: duoti uostyti amoniako, dėti ant galvos ledo ar kitokį šaltą kompresą, išplauti skrandį, kūną šildyti šildykle. Susilpnėjus kvėpavimui ir širdies veiklai, reikia daryti dirbtinį kvėpavimą, išorinį širdies masažą.
Leonid Hurwicz
thumb|Leonid Hurwicz Leonid Hurwicz (1917 m. rugpjūčio 21 d. Maskvoje – 2008 m. birželio 24 d. Mineapolyje) – JAV ekonomistas ir 2007 m. Nobelio premijos laureatas.
Leonidas Hurwicz gimė Lenkijos žydų šeimoje Spalio revoliucijos metais Rusijoje. 1919 metais jo šeima grįžo į Varšuvą, kurioje Leonidas lankė mokyklą, studijavo universitete. Būdamas 21 metų amžiaus, baigė abiejų teisių magistro studijas. Nuo 1935 iki 1938 metų baigė eksperimentinės fizikos bei pianino studijas (Muzikos konservatorijoje). Stažavęsis London School of Economics, Leonidas Hurwicz išvyko į Šveicariją (1938–1939 m. prasidėjus karui), 1940 metais emigravo į JAV. Dirbo kartu su Nobelio premijos laureatu Paul A. Samuelson. Kviestinis profesorius (aukštosiose mokyklose kaip Harvardo universitetas, Stanfordo universitetas).
Georges de La Tour
Žoržas de La Tūras (La Turas,, 1593 m. kovo 14 − 1652 m. sausio 30 d.) – XVII a. prancūzų baroko tapytojas karavadžistas. Jo paveikslams būdingos scenos, apšviestos silpna žvakės ar deglo šviesa.
Biografija
Žoržas de La Tūras gimė Vik Siur Sei miestelyje Lotaringijoje (dab. Mozelis) kepėjų šeimoje. 1617 m. vedė Diane Le Nerf, kuri buvo pasiturinčių sidabro meistrų duktė. 1620 m. La Tūras persikraustė į gimtąjį žmonos miestą Liunevilį, netoli Nansi. Mažai yra žinių apie dailininko gyvenimą, nes po mirties jis buvo užmirštas. Ankstyviausiais laikomi jo paveikslai turi ryškių Karavadžo dailės įtakos pėdsakų. Kur ir kaip La Tūras susipažino su karavadžistine daile, lieka nežinoma. Spėjama, kad įtaka galėjo persiduoti dailininkui susipažinus su olandų Utrechto karavadžistų darbais. Ypač Gerrit van Honthorst paveikslai pasižymėjo gilios tamsos darbais, kurie būdingi ir La Tūrui. Gali būti, kad karjeros pradžioje jis pabuvojo Italijoje, kas buvo įprasta tarp pradedančiųjų to meto Europos dailininkų. Arba perėmė italų dailės bruožus iš ten pabuvojusių Lotaringijos dailininkų, kaip Jean Le Clerc. La Tūro darbams būdinga rimtis ir menkoje šviesoje supaprastintos paveikslų herojų formos. Pirmuosiuose darbuose La Tūras sekė karavadžistiniais siužetais, pvz., paveikslo „Ateities spėjimas“ tema, kai bandoma pavogti iš buriamojo, buvo populiari tarp XVII a. pradžios karavadžistų. Vėlesniuose religiniuose paveiksluose La Tūras išvystė nuosavą monumentalų stilių. Kai kurie La Tūro paveikslai egzistuoja keliomis kopijomis ir juos sunku tiksliai priskirti dailininko rankai. Kai kurios versijos tikriausiai buvo tapytos dirbtuvėse. Žinoma, kad La Tūro sūnus Etjenas buvo dailininku ir dirbo tėvo dirbtuvėse.
Tintino nuotykiai
300px|right|thumb|Tintino nuotykių veikėjai Tintino nuotykiai  – komiksų serija sukurta Belgijos menininko Georges Rémi (1907–1983), kuris ją rašė naudodamasis slapyvardžiu Hergé.
Komiksas pirmą kartą pasirodė Prancūzijoje 1929 m. Tintino nuotykiai patyrė didžiulę sėkmę: sukurti 24 komiksų albumai, kurie plačiai paplito žurnaluose, buvo adaptuoti filmuose, radijuje, televizijoje ir teatre. Ši komiksų serija yra viena iš populiariausių Europoje XX a. Tintino nuotykiai buvo išversti į daugiau nei 80 kalbų ir parduota daugiau kaip 350 milijonų kopijų.
Tintino nuotykiai vyksta XX amžiuje, šių nuotykių herojus yra Tintinas, jaunas Belgijos reporteris. Jis patiria daugybę nuotykių kartu su savo ištikimuoju foksterjeru Sniegiumi. Vėlesni leidimai pristatė naujus herojus: kapitonas Hadokas, profesorius Kalkulas ir detektyvai Tomsonas ir Tompsonas.
Lietuviški leidimai
150px|thumb|[[Mėlynasis lotosas|Mėlynojo lotoso lietuviško leidimo viršelis]]
Kinas
2011 m. Stevenas Spielbergas režisavo 3-D filmą Tintino nuotykiai: Vienaragio paslaptis, pagal 5-ajame dešimtmetyje išleistas istorijas: The Crab with the Golden Claws (1941 m.), The Secret of the Unicorn (1943 m.) ir Red Rackham’s Treasure (1944 m.). Šio filmo kūrime dalyvavo ir Piteris Džeksonas.
Alazanis
Alazanis, Ganychas  – upė Gruzijoje ir Azerbaidžane; Kuros kairysis intakas. Prasideda pietiniuose Didžiojo Kaukazo šlaituose, sutekėjus keliems nedideliems upeliams. Teka į pietus, nuo Achmetos pasuka į pietryčius ir teka Alazanio Agričajaus slėniu. Toliau teka Gruzijos-Azerbaidžano siena, pasuka į pietus ir įteka į Kuros upės Mingečauro tvenkinį.
Naudojama drėkinimui. Upės šlaituose išsidriekę vynuogynai. Pavasarį patvinsta. Yra kelios nedidelės hidroelektrinės.
Tintino nuotykiai
Televizija ir radijas
Du animaciniai televizijos serialai buvo sukurti, tačiau abu yra labiau piešinių serijų, o originalių istorijų adaptacijos. Lietuvoje apie 1998 m. – 1999 m. buvo rodomas Tintino nuotykių serialas.
Rimniku Vilča
Istorija
Minima nuo 1388 m.
Tintino nuotykiai
Video žaidimai
2011 m. spalio mėn. Ubisoft kompanija išleido veiksmo ir nuotykių žaidimą „The Adventures of Tintin: The Secret of the Unicorn“, kuris yra paremtas 2011 m. filmu Tintino nuotykiai: Vienaragio paslaptis.
Rimniku Vilča
Istorija
1999 m. rugpjūčio 11 d. prie Rimniku Vilčos buvo itin gerai matomas 1999 m. saulės užtemimas.
Tintino nuotykiai
Video žaidimai
right|thumb|Titulinis Tintino nuotykių serialo paveikslėlis
Rimniku Vilča
Istorija
Valakiją valdant Matėjui Basarabui ir Konstantinui Brâncoveanui, Rimniku Vilča tapo svarbiu kultūros centru. Čia buvo pastatytas pirmas popieriaus fabrikas ir spaustuvė Rumunijoje. Miestas smarkiai nukentėjo, kai Habsburgai perėmė sritį 1718-1739 m. ir po to buvo tik tvirtovė.
1848 m. liepos 29 d. per Valachijos revoliuciją Rimniku Vilčoje buvo pirmąkart atliktas dabartinis Rumunijos himnas „Deşteaptă-te, române!“ Jo žodžius parašė Andrei Mureșanu, o muziką Anton Pann, kurio namas išlikęs miesto centre.
Apie 2005 m. miestas išgarsėjo kaip kibernetinių nusikaltimų centras.
Oficialiosios tarptautinės atsargos
Oficialiosios tarptautinės atsargos – valstybės centrinio banko valdomas likvidus, turintis didelę paklausą ir kreditingumą šalies aktyvas. Šį užsienio turtą paprastai sudaro: centrinio banko turtas užsienio valiuta, specialiosios skolinimosi teisės, auksas, atsargų pozicija Tarptautiniame valiutos fonde, užsienio vyriausybių likvidūs vertybiniai popieriai.
Japoniškojo encefalito vakcina
Japoniškojo encefalito vakcina – tai skiepas, skirtas apsaugoti nuo susirgimo japoniškuoju encefalitu. Vakcinos veiksmingos daugiau nei 90 % atvejų. Kiek laiko trunka apsauga, nežinoma, tačiau manoma, kad veiksmingumas su laiku mažėja. Vakcina leidžiama į raumenis arba po oda.
Šarūnas Nakas
Šarūnas Nakas (1962 m. rugpjūčio 2 d. Kaune) – Lietuvos kompozitorius, eseistas, multimedijų menininkas, filmų, radijo programų autorius, parodų kuratorius. Lietuvos nacionalinės premijos laureatas (2007 m.)
Pietų plentas
Pietų plentas, nr. CH-7, seniau dar vadintas Generolo Augusto Pinočeto plentu (Carretera General Augusto Pinochet) – plentas, nutiestas Čilės pietuose, atokiomis Patagonijos vietovėmis. Tęsiasi nuo Puerto Monto iki Vilja O’Higinso, per 1240 km. Kelias driekiasi pietine Los Lagoso regiono dalimi ir per visą Aiseno regioną. Pietų plentas suteikia galimybę pasiekti sausuma visas didesnes Aiseno regiono gyvenvietes, tame tarpe jo sostinę – Kojhaikę.
Oficialiosios tarptautinės atsargos
Panaudojimas
Oficialiosios tarptautinės atsargos skirtos, esant poreikiui, netiesiogiai sureguliuoti valstybės tarptautinį disbalansą, prireikus, centriniam bankui atlikti intervencijas valiutų rinkose, ar panaudojant oficialiąsias atsargas supirkti nacionalinę valiutą, tokiu būdu stabilizuojant jos vertę. Didelės oficialiosios tarptautinės atsargos sudaro lengvesnes galimybes sukurti pageidaujamą ekonominę aplinką šalyje. Oficialiosios atsargos valdomos pirmiausia vadovaujantis likvidumo ir saugumo principais. Įgyvendinant šiuos principus, investuojama tik į aukščiausios kredito kokybės finansines priemones ekonomiškai išsivysčiusiose valstybėse.
Japoniškojo encefalito vakcina
Rekomendacijos
Kraštuose, kuriuose ši liga kelia problemų, rekomenduojama skiepijimą šia vakcina įtraukti į profilaktinių skiepų kalendorių. Atsižvelgiant į vakcinos rūšį, skiepijama viena arba dviem dozėmis. Srityse, kuriose liga pasitaiko dažnai, papildomų dozių skirti paprastai nereikia. Asmenis, sergančius AIDS ir nėščiąsias patartina skiepyti išaktyvinta vakcina. Rekomenduojama skiepyti asmenis, ketinančius keliauti šalių, kur liga pasitaiko dažnai, gamtoje.
Šarūnas Nakas
Biografija
Baigė M. K. Čiurlionio meno mokyklą (1980) ir prof. Juliaus Juzeliūno kompozicijos klasę Lietuvos muzikos ir teatro akademijoje (1986, tuo pat metu privačiai konsultavosi ir pas Osvaldą Balakauską), stažavo kompozitorių kursuose Lenkijoje (1989–1991 m.) ir IRCAM vasaros akademijoje Paryžiuje (1998 m.). Kaip kompozitorius rezidavo Švedijoje (2003, 2006), Prancūzijoje (2010, 2014 m.) ir Austrijoje (2016 m.).
Pietų plentas
Kelio statyba prasidėjo 1976 m., valdant diktatoriui Augustui Pinočetui. Tai buvo vienas didžiausių Čilės infrastruktūrinių projektų – kelio trasa eina retai gyvenamomis, kalnuotomis, miškingomis, tankiai upių, ežerų, ledynų išraižytomis vietomis. Dėl atšiaurių žiemų, sudėtingo reljefo šį atokų Čilės kraštą sunku pasiekti ir oro bei vandens transportu, todėl dažniausiai susisiekimas vykdavo iš Argentinos pusės. Pinočeto valdymo metais Čilė ir Argentina įsivėlė į nesutarimus dėl Patagonijos teritorijų, todėl Čilei buvo svarbu užtikrinti susisiekimą su Patagonijos gyvenvietėmis. Kelio statybą vykdė Čilės armija. Pietų plentas atidarytas 1988 m., o 2000 m. užbaigtas paskutinis ruožas iki Vilja O’Higinso. 2003 m. nutiesta atšaka į Kaleta Tortelį.
Oficialiosios tarptautinės atsargos
Istorija
Ilgą laiką valstybių rezervai rėmėsi turimomis aukso atsargomis, vadinamuoju aukso standartu. Tačiau dar vykstant Antrajam pasauliniam karui, 1944 m. Bretton Woods kurorte surengtoje konferencijoje buvo įkurta vadinamoji Bretton Woods sistema. Valstybės įsipareigojo neleisti šalies valiutos keitimo kursui nukrypti daugiau nei 1-u procentu nuo pasaulinio aukso vertės kurso. JAV palaikė JAV dolerį kaip pasaulinę valiutą, įsipareigodamos jį konvertuoti į auksą. 1971 m. JAV atsisakė laikytis dolerio konvertacijos į auksą įsipareigojimo, tačiau JAV doleris ir toliau liko svarbiausia rezervine valiuta pasaulyje. XX a. pabaigoje dalis pasaulio valstybių, ypač Europoje, didelę atsargų dalį pradėjo laikyti eurais.
Šarūnas Nakas
Biografija
Šarūnas Nakas įkūrė, vadovavo ir dirigavo Vilniaus naujosios muzikos ansambliui, ilgiausiai gyvavusiam šiuolaikinės muzikos kolektyvui Lietuvoje (1982–2000). Ansamblio veikloje dalyvavo kompozitoriai, muzikologai, instrumentalistai, vokalistai, dirigentai, aktoriai, režisieriai.
Pietų plentas
Kelias prasideda Puerto Monte, kur reikia apie pusvalandį keltis keltu per Relonkavi užutėkio įlanką. Toliau kelias eina iki Hornopireno, nuo kurio keltu reikia keltis 5 valandas iki Kaleta Gonsalo vietovės. Toliau Pietų plentas eina pro Pumalino parką iki Čaiteno (nuo ten keltu galima pasiekti Kastrą). Tada į pietus, palei Jelčo ežerą, Korkovado nacionalinį parką (ties Santa Lusija atsišakoja keliai į Futaleufu ir Paleną), patenka į Aiseno regioną, kerta Keuelato nacionalinį parką, pasiekia Kojhaikę (yra atšaka į Puerto Aiseną). Tada kerta Sero Kastlijo nacionalinį rezervatą (atšakos į Balmasedą, Puerto Inchenjero Ibanjesą), eina Cheneral Kareros ežero pakrante (atšaka į Čile Čiką), kerta Beikerio upę, eina pro Kokreiną iki Puerto Jungajaus. Nuo ten persikėlus keltu ~50 min. eina kelias iki Vilja O 'Higinso.
Japoniškojo encefalito vakcina
Saugumas ir tiekimo forma
Vakcinos santykinai saugios. Injekcijos vieta gali skaudėti ir parausti. 2015 m. duomenimis buvo 15 skirtingų registruotų vakcinų. Kai kurios jų pagamintos rekombinacinės DNR technologijos būdu, kitos – su susilpnintais virusais, o likusios – su išaktyvintais virusais.
Šarūnas Nakas
Biografija
Šarūnas Nakas buvo šiuolaikinės muzikos festivalių „Gaida“ (1996 m.) ir „Musica Ficta“ (1997 m.) programų sudarytojas ir direktorius.
Pietų plentas
Didžioji plento dalis neasfaltuota, bet asfaltavimo darbai palaipsniui vyksta. 2006 m. pradėtas statyti kelias tarp Hornopireno ir Čaiteno. Planuojama Pietų plentą pratęsti iki Magelano regiono.
Japoniškojo encefalito vakcina
Istorija, visuomenė ir kultūra
Japoniškojo encefalito vakcinos į rinką pateiktos apie 1930 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. Jungtinėse Amerikos Valstijose imunizavimo kursas šia vakcina kainuoja nuo 100 iki 200 JAV dolerių.
Šarūnas Nakas
Veikla žiniasklaidoje
Dirbo savaitraščio „Literatūra ir menas“ (1990 m.) ir žurnalo „Kultūros barai“ muzikos skyriaus redaktoriumi (2000–2007 m.), paskelbė virš 50 straipsnių Lietuvoje ir užsienyje, skaitė paskaitas Latvijoje, Lenkijoje, Čekijoje, Ukrainoje, Estijoje, Kanadoje. Kompozitorius rengia radijo laidas apie šiuolaikinę ir lietuvišką muziką: „Modus“ (pokalbiai apie naująją muziką, drauge su Mindaugu Urbaičiu, 2002–2009 m., vėl nuo 2015 m.), „Garsai ir blyksniai“ (30-ties dalių lietuvių muzikos istorija, 2004–2005 m.), „Muzikos muziejus“ (lietuvių muzikos istorijos momentai, 2005–2007 m.), „Čiurlionio metai“ (24 laidų ciklas apie Čiurlionį, jo amžininkus ir autoritetus, 2011 m.), „Skersvėjai“ (12 laidų ciklas apie lietuvių muziką, politiką ir kasdienybę tarpukario ir Šaltojo karo metais, 2012–2013 m.), „Bacevičiaus laikai“ (10 laidų ciklas apie kompozitorių ir pianistą Vytautą Bacevičių, 2013 m.), „Naujieji skersvėjai“ (10 laidų ciklas apie lietuvių muziką po 1990-ųjų, 2014 m.), „Karai ir pokariai" (10 laidų ciklas apie istoriją, muziką ir jos kūrėjus, 2015–2016 m.), „Juzeliūno pasaulis" (12 laidų ciklas apie kompozitorių Julių Juzeliūną ir jo laikus, 2016–2017 m.), „Didžiosios iliuzijos" (20 laidų ciklas apie Lietuvą tarp 1944 ir 1993 metų, 2017–2018 m.), „Garso indeksas" (16 laidų eseistikos ciklas, 2018–2019 m.), „Balsio trajektorijos" (16 laidų eseistikos ciklas, 2019 m.), „Tretieji skersvėjai" (5 lietuvių kompozitorės, 2020 m.). Nuo 2011 m. vadovauja internetiniam naujosios muzikos žurnalui „modus-radio.com“.
Oficialiosios tarptautinės atsargos
Lietuvoje
Lietuvoje oficialiąsias tarptautines atsargas valdo, naudoja ir jomis disponuoja Lietuvos bankas. Siekdamas išvengti užsienio valiutos kurso rizikos, Lietuvos bankas oficialiąsias atsargas laiko eurais, nes jų atžvilgiu buvo fiksuota nacionalinė valiuta litas. Lietuvos didžioji užsienio atsargų dalis yra eurais, kitą dalį sudaro auksas. Visas Lietuvos banko auksas laikomas Anglijos banke Londone.
Lebiedzevas
Istorija
Pirmą kartą rašytiniuose šaltiniuose kaimas paminėtas 1565 metais. Nuo XIV a. iki 1795 m. kaimas priklausė Lietuvos Didžiajai Kunigaikštystei. XVII a. karalius Jonas Sobieskis padovanojo šias žemes totoriams už nuopelnus Chocino mūšyje. Apie 1679 m. įkurtos Lebiedzevo musulmonų kapinės. Iki 1886 m. kaime stovėjo mečetė ir gyveno 9 totorių šeimos.
Oficialiosios tarptautinės atsargos
Lietuvoje
Oficialiosios tarptautinės atsargos yra suskirstytos į tris funkcines dalis:
Šarūnas Nakas
Kūryba
Šarūnas Nakas rašo orkestrinę, kamerinę, elektroninę, akusmatinę, spektaklių ir filmų muziką. Jo kūrybai daro įtaką neklasikinės muzikos idėjos, technologinės naujovės, astronomijos, antropologijos, istorijos ir politikos sužadinti įspūdžiai: „Mano kūrinius tam tikru požiūriu galima lyginti su makrosistemomis, kaip ežerai, vandenynai, upės, ūkai, spiečiai, arba tiesiog milžiniški Šiaurės peizažai: čia nėra prasmės šnekėti apie pavienį garsą, motyvą ar epizodą, o bet kokie kitimai yra lėti ir vos pastebimi“.
Oficialiosios tarptautinės atsargos
Lietuvoje
Lietuvos oficialiosios tarptautinės atsargos 1993 m. sudarė 406,2 mln., 2000 m. 4 968,4 mln., 2012 m. liepos pabaigoje – 20,8 mlrd. litų (6 mlrd. eurų).
Šarūnas Nakas
Kūryba
Šarūno Nako muziką užsakė festivaliai ir kolektyvai Lietuvoje, Šveicarijoje, Čekijoje, Švedijoje ir Kanadoje, atliko Lietuvos, Austrijos, Švedijos, Didžiosios Britanijos, Kanados, JAV, Čekijos orkestrai ir ansambliai („Windkraft Tirol“, „die reihe“, „KammarensembleN“, „pianocircus“, „Icebreaker“, „Bonk“, „Agon Orchestra“). Kūriniai taip pat skambėjo Vokietijoje, Italijoje, Lenkijoje, Olandijoje, Belgijoje, Kroatijoje, Latvijoje, Azerbaidžane, Indonezijoje, Irane, Kosta Rikoje.
Kita veikla
Buvo tarptautinės dailės parodos „Spalvų ir garsų dialogai. M. K. Čiurlionio ir amžininkų kūryba“ muzikos dalies kuratorius Nacionalinėje dailės galerijoje (2009). Konsultavo 3-ąją Lietuvos šiuolaikinės dailės kvadrienalę Q14. Inicijavo ir realizavo hibridinę meninio ir mokslinio tyrimo parodą „Juzeliūno kabinetas: modernėjantis lietuviškumas" Nacionalinėje dailės galerijoje (2016–2017 m.).
2008 m. pradėjo ilgametį projektą „100 istorijų: Nacionalinių muzikos legendų muziejus“ – multimedijos instaliacijų ir trumpų eksperimentinių begarsių vaidybinių filmų apie lietuvių kompozitorius seriją. Joje panaudota dokumentinė medžiaga, nuotraukos, fragmentai iš kino ir garso archyvų, apimantys bemaž visą nacionalinės muzikos šimtmetį. Ciklas turi dokumentinio kino bruožų. Nakas yra šių filmų idėjos autorius, scenaristas, režisierius, operatorius, montuotojas ir kompozitorius.
Šarūnas Nakas parašė ir išleido knygą „Šiuolaikinė muzika“ (2001, 2002, 2006 m.) – pirmąjį lietuvišką vadovėlį mokykloms apie XX a. klasikinės ir pramoginės muzikos istoriją ir ryškiausius kūrėjus.
2000–2003 m. gyvavo „Šarūno Nako grupė“, apjungusi įvairių sričių menininkus iš Lietuvos ir Ukrainos ir atlikusi Nako multimedijinius performansus „Prie Dangaus vartų“, „Krentantys portretai, sudaužytos širdys, amžinosios aukos“, „Sanguis yra kraujas“ ir „Aš buvau nušautas“.
Nuo 2005 m. Nakas kuria videofilmus, nuo 2006 m. – erdvines videoinstaliacijas su savo muzika, rengia parodas.
2012 m. įkūrė eksperimentinį kolektyvą „Šarūno Nako multimedijos kvintetas“ savo kompozicijai „Ziqquratu-3“ gyvai atlikti.
Diskografija
Nako kūriniai taip pat įrašyti į CD rinkinius Didžiojoje Britanijoje (2001 m.), Švedijoje (2005 m.) ir Lietuvoje (1997, 2002, 2003, 2010, 2011, 2013, 2014, 2019, 2022 m.). Portretinis DVD „Kompozitorius Šarūnas Nakas" išleistas Lietuvoje (2008 m.).
Sero Kastiljo nacionalinis rezervatas
Sero Kastiljo nacionalinis rezervatas  – saugoma gamtos teritorija Čilės pietuose, Patagonijoje, Aiseno regione, tarp Kojhaikės šiaurėje ir Puerto Inchenjero Ibanjeso pietuose. Plotas – 179 550 ha. Rezervatas yra Aiseno ir Ibanjeso upių vandenskyroje, apima vaizdingą Sero Kastiljo kalną (2675 m) ir Čigvajaus lagūną.
Rezervate saugomi retieji pietų Andų elniai, sutinkami Humbolto skunkai, Pietų Amerikos lapės, guanakai, pumos, Andų kondorai. Čigvajaus lagūnoje aptinkama reta varlių rūšis Atelognathus salai. Veši žemųjų notofagų ir mažalapių raugerškių sąžalynai.
Rezervatą kerta Pietų plentas.
Skersabaliai
Skersabaliais vadinami kaimai:
Babo kyšulys
Babo kyšulys  – kyšulys Mažosios Azijos šiaurės vakaruose, į šiaurę nuo Lesbo salos. Jame yra vakariausias Azijos taškas.
2010 m. pasaulio futbolo čempionato atranka/Europa/5 grupė
XIX Pasaulio futbolo čempionato atrankos Europos zonos 5 grupės rezultatai.
Dešimtinė
Dešimtinė – religinis judaistų ir krikščionių mokestis (duoklė), sudarantis 1/10 tikinčiojo pajamų, kuris skirtas dvasininkijos išlaikymui.
Dešimtinė Biblijoje
Dešimtinę nurodyta mokėti Biblijoje, Skaičių knygoje (18,24-28). Šis mokestis buvo plačiai praktikuojamas viduramžiais. Dalis surinkto mokesčio ėjo bažnyčios savininko išlaikymui, o dalis kunigui, kuris dirbo toje bažnyčioje. Taip pat dalį pajamų bažnyčios savininkas gaudavo ir už kitus liturginius patarnavimus. Biblijoje Dievas yra visko, ką turime ir kuo naudojamės (Ps. 24,1; Agg. 2,9; Ps. 50,10-12), savininkas, todėl geri tikintieji Dievui skolingi 1/7 laiko (Įė. 20,8-11), dešimtą dalį pajamų (Kpł. 27,30-32; Rdz. 14,18-20; 28,20-22; Hiob 34,33; Malach. 3,8-12), kitas dovanas ir paaukojimus (Pwt. 16,16.17). Pats Jėzus Kristus patvirtino dešimtinės aktualumą (Mat. 23,23) savo misijoje (Mat. 6,31-34).
Dešimtinė Europos istorijoje
Krikščioniškoje Europoje dešimtinė buvo įvedama palaipsniui ir įvesta ne anksčiau, kaip nuo XII a. antros pusės. Mokėti dešimtinę privalėjo žemės savininkai ir valstiečiai. Mokestis buvo lygus 1/10 teorinių pajamų. Ją mokėdavo grūdinių kultūrų ryšuliais ar grūdais. Dešimtinė buvo konfliktų XIV a. ir XV a. Lenkijoje priežastis. Dešimtinė išsilaikė net iki XIX a.: Galicijoje panaikinta 1848 m., Lenkijos karalystėje 1864 m.
Dešimtinės mokesčiai dabar
Šiais laikais jį nurodoma mokėti kai kuriose protestantiškose krikščionybės atšakose: baptistų, tikėjimo žodžio, septintos dienos adventistų bendruomenėse. Jo apskaičiavimas ir sumokėjimas yra tikinčiojo sąžinės reikalas. Religinių bendruomenių lyderiai jo mokėjimo sąžiningumą tik netiesiogiai gali kontroliuoti ir įprastai tik paskatina mokėti ar sugėdina nemokančius. Už jo nemokėjimą kaip bausmę gali atsisakyti atlikti liturginius patarnavimus.
Sodžiaus menas
Sodžiaus menas – tęstinis iliustruotas leidinys, ėjęs 1931–1939 m. Kaune.
Istorija
Leido Žemės ūkio rūmai. Išėjo 8 knygos. Leidinio knygos skirtos atskiroms liaudies meno sritims:
Rengė Antanas Tamošaitis ir Paulius Galaunė.
Greatest Videoz
Greatest Videoz yra oficialus DVD albumas išleistas Jungtinių Amerikos Valstijų nu metal grupės Limp Bizkit. Įrašų kompanija Interscope Records išleido albumą 2003 m. rugsėjo 23 d kartu su kompiliaciniu albumu Greatest Hitz. DVD nėra singlų "Sour", "Take a Look Around" ir "The Truth" (reikia pastebėti, jog "The Truth" klipas nebuvo oficialiai išleistas) vaizdo klipų. Taip pat vaizdo klipai yra cenzūruoti.
Albumo turinys
Visų vaizdo klipų režisierius yra Fred Durst, išskyrus du.
Litoterapija
Litoterapija ( 'akmuo' + 'gydymas') – vienas iš netradicinės medicinos metodų, gydymas akmenimis ar mineralais. Ši netradicinės medicinos praktika grindžiama istoriškai ir konceptualiai skirtingų subjektyvių suvokimų visuma apie gydomąsias (paprastai įsivaizduojamas) mineralų ir akmenų savybes. Taip pat tai senovinis ir magiškas būdas gydyti akmenimis, panaudojant jų įsivaizduojamomis energetinėmis savybėmis.
Litoterapijos šalininkai mano, kad kiekvienas akmuo turi tam tikrų savybių, įvairiapusiškai įtakojančių žmogaus kūno psichinę ar fizinę būseną.
Litoterapija didžiąja dalimi reiškia ne cheminį, o energetinį (psichoterapinį, informacinį) akmenų poveikį organizmui.
Akmenų gebėjimas daryti įtaką žmogui naudojamas nuo senovės laikų. Litoterapijos metodai jau tūkstančius metų buvo taikomi skirtingose šalyse. Gydymo akmenimis galia buvo gerai žinoma senovės civilizacijoms. Manoma, kad šį gydymo metodą žinojo ir taikė egiptiečiai, o ypač išpopuliarino havajiečiai. Indėnai akmenis naudojo ritualų ir ceremonijų metu, taip pat ir gydymui. Tradicinėje kinų medicinoje akmenimis biostimuliatoriais veikiant biologiškai aktyvias kūno vietas, išlygindavo pažeistą organizme energetiką (In ir Jang), padidindavo gyvybinę energiją (Ci), nuimdavo skausmus ir gydydavo ligas. Jogai savo praktikoje naudoja akmenis sveikatos ir auros sutvirtinimui, apsisaugojimui nuo svetimų neigiamų laukų žalingo poveikio ir nuo negatyvaus spinduliavimo („blogos akies“, „nužiūrėjimo“ ir kt.). Indijos gydytojai, gydantys pagal Ajurvedos sistemą, organizmo atjauninimui ir gydymui naudoja akmenis čakroms – energetiniams centrams žmogaus kūne, pakrauti.
Agnė Šerkšnienė
Agnė Orlauskaitė–Šerkšnienė (g. 1988 m. vasario 18 d., Kaunas) – Lietuvos lengvaatletė, kuri specializuojasi sprinto rungtyse. Nacionalinė rekordininkė.
2018 m. birželio 2 d. atstovaudama „LC Zürich“ klubą Šveicarijos lengvosios atletikos klubų čempionato varžybų metu Agnė pagerino Lietuvos rekordą 200 m bėgime – 23.21 s. Tais pačiais metais liepos 9 d. „Spitzen Leichtathletik“ varžybose Liucernoje Agnė dar sykį pagerino Lietuvos rekordą 200 m bėgime – 23.13/0.5 sek.
Netiesioginis mokestis
Netiesioginis mokestis – prekių ir paslaugų mokestis, nustatytas kaip dalis kainos.
Kometa
thumb|200px|Heilo-Bopo kometa (1997)
Kometa – mažas kosminis kūnas (kometoidas), skriejantis aplink Saulę ir bent kartais parodantis komą (kometos skraistę) arba uodegą dėl Saulės poveikio kometos branduoliui, kuris yra mažas kūnas sudarytas iš uolienos, dulkių ir ledo. Kometų orbita nuolat keičiasi: jų kilmė yra už Saulės sistemos ribų ir jos turi polinkį būti paveiktos pagrindinių planetų, kai prie jų priartėja. Vienos yra nukreipiamos į Saulę ir suyra, o kitos nubloškiamos už Saulės sistemos ribų visam laikui.
Mūsų – Saulės sistemoje – kometos turi ištįsusias elipsines orbitas, kurių afeliai yra už Plutono. Ten yra vadinamoji Koiperio–Edžvorto juosta, o jos kometoidai dar vadinami koiperoidais. 2019 m. buvo atrasta pirmoji tarpžvaigždinė kometa, kuriai suteiktas pavadinimas, ji turi hiperbolinę orbitą.
Kometos sandara
Kometą sudaro trys pagrindinės jos dalys: branduolys, galva (susidaro kometos priekyje) ir uodega.
Kometos branduolys
Branduolį sudaro sušalęs vanduo, silikatai, dulkės, į ledą sustingusios dujos (anglies dioksidas, metanas ir kt.). Branduolys yra labai mažas, paprastai būna apie 10 km skersmens.
Kometos branduolys pirmą kartą buvo pamatytas 1986 m., automatiniam zondui „Džotto (Giotto)“ perdavus Halio kometos nuotraukas. Joje matyti tamsus 8 km ir 15 km dydžio uolienos gabalas, iš kurio pasisukusios į Saulę pusės trykšta dujų fontanai. thumb|200px|Heilo-Bopo nufotografuota kometa [[1997 m. kovo 11 d.]]
Kometos uodega
Uodega susidaro tik kometai priartėjus prie Saulės, kai jos spinduliavimas garina branduolio ledą. Kometai tolstant nuo Saulės, ji pamažu išnyksta. Uodegos ilgis gali būti net didesnis už Jupiterį. Uodegos yra dviejų rūšių - dujų (mėlynoji) ir dulkių (baltoji). Dažniausiai dujų uodegos yra tiesios, o dulkių - išlinkusios. Visos uodegos nutįsta į priešingą Saulei pusę.
Dulkės ir dujos
thumb|200px|Periodinės kometos orbitos. Kometos nutolsta daug toliau už [[Plutonas (nykštukinė planeta)|Plutoną]]
Žodžio kilmė
Žodis „kometa“ yra kilęs iš graikų kalbos, kur kometes reiškia „ilgaplaukis“ (aster kometes – ilgaplaukė žvaigždė) – tai yra užuomina į kometos uodegą.
miniatiūra|kairėje|Kometa C/2011 L4 (PanSTARRS) Panevėžio apylinkėse 2013-03-16
Adžarija
thumb|right|260px thumb|260px|right|Arbatos plantacijos XX a. pr. thumb|260px|Lietuvos žurnalistai kelionėje po Tarybų Sąjungą 1934 m. ([[Batumis|Batumio botanikos sode, Adžarijoje).]] Adžarija ( Achara) – pietvakarių Gruzijos (Tao Klardžetijos) istorinis regionas, dabar – autonominis regionas Gruzijos sudėtyje. Adžarija yra vakarinėje Gruzijos dalyje. Pietuose Adžarija ribojasi su Turkija, o vakaruose su Juodąja jūra, šiaurėje – su Gurijos regionu, rytuose – su Samcchės Džavachetijos regionu. Regiono sostinė – Batumis. Užima 2 900 km², turi 333 953 gyventojų (2014).
Geografija
60 % teritorijos padengti miškais (bukai, ąžuolai, eglės, kėniai). Teritorija kalvota arba kalnuota, aukščiausi kalnai viršija 3 km aukštį. Šiaurėje esantys kalnai skiria Adžariją nuo istorinio Gurijos regiono. Pietuose yra istorinis Klardžetijos regionas, o rytuose, už Arsiani kalnų – istorinis Meschetijos regionas. Aukščiausia vieta – Chevos kalnas (2812 m).
Svarbiausia upė – Čoruhas (su intaku Adžarisckaliu).
Istorija
Seniausiais laikais Adžarija buvo neatsiejamai susijusi su istoriniu Vakarų Gruzijos regionu. Šią teritoriją I tūkst. pr. m. e. valdė Kolchidė, vėliau – Lazikos karalystė. Šiai suskilus, dabartinės Adžarijos teritorija tapo Gurijos kunigaikštystės dalimi. VIII a. Vakarų Gruziją suvienijus Abchazijos karalystei, Adžarijos teritorija atiteko jai.
Nuo XIII a. Adžarijos istorija tampa neatsiejamai susijusi su Tao-Klardžetijos regiono istorija. Vienos Tao-Klardžetijos kunigaikštystės Samcchės kunigaikščiams pavyksta sukurti atskirus santykius su mongolais, dėl ko jie atsiskiria nuo Gruzijos ir ima kurti atskirą valstybinį vienetą, kuriam priklauso ir Adžarija. Tai – Samcchės atabegatas. Kaip nepriklausomas darinys jis egzistuoja XV–XVI a., kuomet yra inkorporuojamas Osmanų imperijos. Adžarijai pavyko išsaugoti nepriklausomybę iki 1614 m. Įjungus regioną į Turkijos sudėtį, prasidėjo krašto tiurkizacija ir islamizacija, kas stipriai paveikė gyventojų tapatybę ir mentalitetą. Iki šių dienų musulmonai sudaro 30 proc. regiono gyventojų.
Tačiau 1922 m. Gruzijai įstojus į TSRS, įsigaliojo Brest-Litovsko sutartis, ir dalis Tao-Klardžetijos regiono atiduota Turkijai, tačiau Adžarija liko Gruzijos TSR sudėtyje. Ši situacija išlikusi iki dabar. Adžarijoje buvo suformuota Adžarijos ATSR.
Iš karto po nepriklausomybės paskelbimo, 1991 m. Adžarija paskelbė atsiskyrimą nuo Gruzijos, vadovaujama Aslano Abašidzės. Nors nepriklausomybė nebuvo pripažinta, šalis funkcionavo nepriklausomai iki 2004 m. Po Rožių revoliucijos, Gruzijos armija įvesta į Adžariją, Aslanas Abašidzė pabėgo ir Adžarija prijungta prie Gruzijos kaip autonominis regionas.
Administravimas
Administracinis Adžarijos regionas suskirstytas į 6 administracinius vienetus:
Ekonomika
Regionas garsėja savo arbatos plantacijomis, turizmu.
Lechuti Malė
Lechuti Malė  – kaimas Lenkijos rytuose, Terespolio valsčiuje, Palenkės Bialos apskrityje, Liublino vaivadijoje. Kaimas yra apie 2 km į šiaurę nuo Terespolio, apie 32 km į rytus nuo Palenkės Bialos ir apie 117 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Mickevičius
Mickevičius − lietuviška vyriškos giminės pavardė.